****

**Gyógynövényipari hálózatépítés a magyar-szlovák határtérségben**

**MEGHÍVÓ SAJTÓTÁJÉKOZTATÓRA**

**Tisztelt Sajtómunkatárs!**

A **Nemzetstratégiai Kutatóintézet** és partnerszervezetei kóstolóval egybekötött sajtótájékoztatón mutatják be a **„Gyógynövényipari hálózatépítés a magyar-szlovák határtérségben”** című projektet, melynek célja:

* A magyar-szlovák határtérség gyógynövényes piacának feltérképezése, helyzetének elemzése, ennek alapján határon átívelő szaktanácsadási és képzési hálózat létrehozása.
* A gyógynövényes ágazat jövedelmezőségének javítása, a hátrányos helyzetű határtérség foglalkoztatási és jövedelemszerzési lehetőségeinek bővítése.

**Időpont: 2017. október 19. csütörtök, 11.00 óra**

**Helyszín: A Nemzetstratégiai Kutatóintézet székháza, 1054, Budapest, Nagysándor József utca 8.**

**Program:**

1. Molnár György fejlesztési igazgató (NSKI): A projekt helye, szerepe az NSKI fejlesztési rendszerében

2. Ugrai András projektmenedzser (NSKI): A projekt céljának, tartalmának összefoglalása

3. Takács Tamás elnök (SF Alapítvány, Zánka): A projekt szakmai hátterének, a zánkai Gyógynövény-völgy Látogató és Oktatóközpontnak a bemutatása

4. Vasi Emma igazgató, Fiala Andrea igazgató, Gabri Rudolf elnök: Az NSKI partnerszervezeteinek bemutatkozása, szerepük ismertetése

A sajtótájékoztató végén az előadók válaszolnak a feltett kérdésekre.

**A sajtó jelenlévő képviselői a következő gyógynövény-készítményeket kóstolhatják meg:**

* **Négyféle bio gyógynövénytea**
* **Háromféle kézműves krémmel megkent falatka (zöldséges, gyógynövényes, gombás)**
* **Medvehagymás házi pogácsa és kenyér**
* **Háromféle gyógynövényes sütemény**
* **Többféle kézműves gyógynövényes bor és likőr**
* **Gyógynövényes csokoládé**
* **Aszalványok**

**A sajtó részére továbbá ajándékcsomagok készülnek.**

További információt a csatolt sajtóközleményben talál.

**Részvételi szándékát kérjük legkésőbb október 18-án (szerda) 16 óráig jelezze a** **sajto@nski.gov.hu** **e-mail címen!**

Szíves megjelenésére számítunk!

   

